Зразумела, аматарам паэтычнага слова было прыемна пазнаёміцца з творчасцю ўдзельнікаў патрыятычнага тура. Па-мужчынску цвёрда і ўпэўнена прагучалі вершы, якія прачыталі Пётр Сямінскі і Дзмітрый Радзівончык. Сваёй непаўторнай лірыкай пакарыла сэрцы слухачоў маладая паэтка Вікторыя Смолка. Зала не засталася раўнадушнай да паэзіі Людмілы Кебіч. З цікавасцю паслухалі землякі аўтара новага цыклу вершаў “Чарнобыльскі сшытак”, нашу зямлячку Ірыну Данік.